nl en nl eo af nl nl af af tr fr af en fr nb nl nds nb en af af en nl nl nl af nl nl nl af en fr fr nds fr nb en ie en nb en nb en en en nl af nl nl fi nl it nl nl da tr af nl nl nl nl af en en af af af af af af nl af af nl af af af af af af nl nl nl af af nl af af nl af af af af af en nl nds af af af af af da af en da en af da af nl af af nds nds af nl nl af nl da af af nl nb en en nl en en en tr af pt en en nl af nl nl nl en nds en de nl nl af nl pl af af af sv de nb de nl de et nl da nl nl nb nl nl nl nl nl es en es en ro en en fr fr tr en en tr fr en de nl af en af nb it nl nl sv af af nl nl fr
Bejaarde egpaar aangerand - Misdaad - Republikein
Spotprent vir 22 Desember 2017
Toggle navigation Saturday, December 23rd, 19:48:14
Vir meer as 'n uur aangehou
29 May 2017 | Misdaad
Tanja Bause - Twee rowers het Woesdagnag die bejaarde Haussmann-egpaar vir ’n uur en half in hul huis in Van Collerstraat in Windhoek gevange gehou en aangerand.
Mnr. Bernhart Haussmann, ’n voormalige stadsingenieur van Windhoek wat vandeesweek 85 jaar oud word, en sy vrou, Heide (79), het om 22:00 by die huis aangekom en die twee mans in hul woning betrap.
“Ek het van die aanval Dinsdagnag op die mense in Olof Palmestraat gehoor en daar is gesê om nie teenstand teen rowers te bied nie. So, ek het maar net gestaan toe ek die twee gewaar,” het me. Haussmann gesê.
“Hulle het onmiddellik my huissleutel uit my hand gegryp. Toe het hulle my ringe en my horlosie gevat. Dit het vir my gevoel soos in die Tweede Wêreldoorlog toe die Russe by ons ingekom en ons horlosies gesteel het,” het me. Haussmann gesê wat destyds in Duitsland die oorlog beleef het.
Die rowers het haar na die slaapkamer geneem, op die bed gegooi en haar hande en voete met ’n kabel vasgebind.
Haar man het deur die motorhuis in die huis ingekom en net die een man gesien. Hy het ’n rower geklap, maar is deur hulle oorrompel en op die vloer voor die bed neergegooi. Hulle het sy skoene uitgetrek en sy hande en voete met sy skoenveters vasgebind terwyl hulle sy broeksakke leeggemaak het.
“My man het hardop die Onse Vader begin bid, want hy was bang dat hulle my sal verkrag. Ek het ook begin bid en die kleiner een van die twee mans het gesê ons moet stilbly, want hulle gaan niks aan ons doen nie,” het die vrou vertel.
Die egpaar het aanhou bid en die groter rower het vir mnr. Haussmann met ’n knuppel oor die kop geslaan.
“My gehoorapparaat het met die slag uitgeval. Hulle het my in my ribbes geskop terwyl ek vasgebind op die vloer gelê het,” het hy gesê.
Die rowers het mnr. Haussmann se voete losgemaak, hom opgetel en na die aangrensende slaapkamer gevat.
“Daar het hulle gevra waar die geld is, maar hulle het reeds die laai met die geld oopgemaak en dit gevat,” het mnr. Haussmann gesê. Die rowers wou weet waar die bankkaarte, selfone en kluis is. Hy het vir hulle gesê hulle besit nie bankkaarte, selfone of ’n kluis nie.
“Dit is toe dat die rowers my eers met die linker en toe met die regter op my oë slaan. Dit het gevoel asof ek in die bokskryt is. Ek het op die vloer neergeval en my neus het gebloei,” het hy gesê.
Sy vrou het in die kamer langsaan gelê en die geluide gehoor en “ek het nie geweet wat hulle aan my man doen nie. Die vrees was onbeskryf­lik gewees”.
Sy kon haar haarself bevry en het gedink dat die mans weg is, maar toe sy uit die kamer kom, was die rowers nog besig om die huis te deursoek. Hulle het haar weer kamer toe gesleep en vasgebind – die keer met haar hande agter haar rug. Dit is ook toe dat sy ’n blou oog gekry het.
Ná sowat ’n uur en half kon mnr. Haussmann homself bevry.
“Ek het die honde hoor blaf en geweet hulle is weg. Ek het geroep, maar Heide het nie geantwoord nie en ek het gedink hulle het haar gyselaar geneem. Ek het ’n vriendin gebel en om hulp gevra.”
Intussen kon me. Haussmann haarself weer bevry.
“Ek het na Bernhart geroep en hy het nie geantwoord nie en ek het besluit om na die bure toe te gaan vir hulp. Ek het gedog hy is dood en ek wou nie alleen op sy lyk afkom nie.”
Sy het deur die tralies en oor ’n muur geklim om by die buurman om hulp te gaan aanklop.
Die rowers het onder meer met vleis, drank, klere, ’n TV, kontant, die voertuigsleutels en komberse weggekom.
NÓG AANVALLE IN HOOFSTAD
Dinsdagaand het drie mans ’n familie in Olof Palmestraat in Eros by hul huis aangeval en aangerand.
Die mans het glo uit die berge agter Hotel Thule gekom en tydens die dag die boonste stuk van die muur agter ’n bos verwyder.
“Die man en vrou het na 19:00 by die huis aangekom en toe die vrou die voordeur wou oopsluit, het drie mans op haar afgestorm en haar begin slaan. Die man het haar te hulp gesnel en is ook geslaan,” het mnr. Jens Schneider van die buurtwag gesê.
“Hul seun wat in die agterkamer woon, het hulle hoor skree en gaan help. Hy het een van die aanvallers aangeval, maar was nie bewus dat daar nóg twee was. Hulle het hom baie erg met ’n bandligter geslaan.”
Die drie rowers het die familie in die huis met draad vasgebind wat hulle saamgebring het. Hulle het toe vir langer as ’n uur die huis deursoek en goedere in ’n voertuig gelaai. Dieselfde­ voertuig is later verlate in Katutura gevind.
Donderdag is twee toeriste deur vier mans in ’n wit sedanvoertuig in Suider­hof beroof, het ’n ooggetuie gesê.
“Twee van die rowers was gewapen met messe. Hulle het die toeriste – ’n man en ’n vrou – aangerand en hul sak met paspoorte gesteel. Die toeriste was blykbaar besig om hul huur­motor af te gee omdat hulle Donderdag sou huis toe vlieg.”
Bieliebuie het land in rep en roer
1 dag gelede | Weer
Yochanaan CoetzeeNamibiërs landswyd het gister hul vreugde én misnoeë op sosiale media laat blyk nadat swaar neerslae oor 'n groot deel van die land voorgekom...
1 dag gelede | In beeld
Republikein wens sy gewaardeerde lesers en kliënte 'n geseënde en veilige Kersfees toe. Ons volgende uitgawe is weer Woensdag op straat. Foto Tanja Bause
1 dag gelede | Gesondheid
Henriette LamprechtToe haar dogter stralend na haar aangestap kom, het sy geweet dit was alles die moeite werd.“Dit was soos 'n engel wat na my...
Rundu abattoir almost complete
1 dag gelede | Landbou
NAMPAThe construction of the Rundu abattoir is about 80% complete. The abattoir will be leased to private operators upon completion.This was said by the chief...
PDM: Onderwysministerie is vermetel
1 dag gelede | Ministeries
Die Popular Democratic Movement (PDM) het ’n verklaring uitgereik oor me. Katrina Hanse-Himarwa, die minister van onderwys, kuns en kultuur, se kommentaar oor die uitdagings...
Regstelling op uitslae van JSC-eksamen
1 dag gelede | Onderwys
Vanweë ‘n fout in die geoutomatiseerde formule wat deur Namibia Media Holdings (NMH) gebruik is om die totale aantal punte van ‘n kandidaat in die...
Weer vir 22 Desember
1 dag gelede | Weer
BINNELAND: Gedeeltelik bewolk en warm tot baie warm in die suidweste en gedeel­tes van die weste, andersins gedeeltelik bewolk en warm tot baie warm met...
1 dag gelede | Misdaad
Henriette Lamprecht - 'n Bejaarde inwoner is gister deur 'n groep van sewe jong mans voor Elisenheim oorval. 'n Getraumatiseerde mnr. Peet Venter (79) het...
Ongeluksyfer laer as verlede jaar
1 dag gelede | Ongelukke
Maria Eiseb - Die ongeluksyfer vir die tydperk tussen 22 November en 18 Desember, wat deur die Namibiese Padongelukkefonds (MVAF) bekend gemaak is, dui daarop...
© Copyright 2017 Namibia Media Holdings Intouch Interactive Marketing My Namibia
Laai asseblief die hele bladsy oor en meld aan.
Neem asseblief kennis: Om die artikel te lees, registreer asseblief by My.na. Bevestig jou subskripsie en jy sal die inhoud kan oopmaak. Vir toekomstige besoeke sal jy nie weer hoef te registreer nie.
Via my.na Registreer om verder te lees.
Reeds geregistreer Meld aan
Meld aan via my.na
Meld aan: Om die artikel te lees, bevestig jou subskripsie of vind die kode in vandag se uitgawe en jy sal die inhoud kan oopmaak. Lees verder.
Subskripsie kliek om in te skryf.
Meld jou subskripsie aan
Koerantkode - Tik die kode in vandag se uitgawe hier in.